Dié kunstenaars te sien in ‘Afrikaans is groot’ | Maroela Media
Drie mans deur gemeenskap vermoor
Kubermisdaad neem drasties toe gedurende afsondering
Afsondering: Kinders mag nou tussen geskeide ouers reis
Man in hof oor onwettig handel in sigarette
Herrie oor vloek-video in luukse Pta-landgoed
Dié kunstenaars te sien in ‘Afrikaans is groot’
Afrikaans is Groot (Foto: Facebook)
Afrikaans is vanjaar nóg groter as voorheen.
Só sê die organiseerders van dié gewilde musiekkonserte wat vanjaar op 24 en 25 November en 1 en 2 Desember in die Time Square Arena by Pretoria se splinternuwe Menlyn Maine-winkelsentrum aangebied word.
Die organiseerders het vroeër vandeesmaand in ŉ verklaring gesê dié konsert skuif vanjaar na Menlyn Maine omdat daar nou nagenoeg 1 300 kaartjies per konsert meer is.
“Hierdie reuse-arena sal voortaan die tuiste van ‘Afrikaans is groot’ wees,” het die organiseerders gesê. “Die grootste konsert in Suid-Afrika op die verhoog [is voortaan] in die grootste binnehuis-arena in die land.”
Kunstenaars wat vanjaar in dié konserte te sien gaan wees is Juanita du Plessis, Steve Hofmeyr, Bobby van Jaarsveld, Refentse, Theuns Jordaan, Laurika Rauch, Die Heuwels Fantasties, Lianie May, Karlien van Jaarsveld, Jay, Riana Nel, Jannie Moolman, Elvis Blue, Snotkop, Corlea Botha, Touch of Class, Monique Steyn en Dewald Wasserfall.
“Afrikaans is groot” het egter Maandag aangekondig talle ander verrassings, wat later bekendgemaak sal word, wag op konsertgangers.
Kaartjieverkope open op 26 April om 10:00 by TicketPro. Vir meer inligting besoek “Afrikaans is groot” se Facebook-blad.
Afrikaans is Groot Pretoria
Bekende Afrikaanse musiekgroep groet
Maroela Media Afrikaanse Top-20: 24 April 2017
Die bont hond en ander uitdrukkings
Is daar nie ander afrikaanse kunstenaars wat ook n kans kan kry ni. Altyd dieselfde klomp wat deelneem. Afgesaag.
Spoegwolf? Francois van Coke? Jack Parow? Bouwer Bosch? Almero? Faraway George? Len Muller? Joshua na die Reën?
Seker nie “Afrikaans” genoeg nie.
Die Coleske’s besluit wie word gekies; meestal sangers van hulle plate mpy.
AIG het erg goed weggespring maar reeds op dieselfde pad as Skouspel…GAAP!
Die kaartjies is nogal duur. Julle wat dit kan bekostig is gelukkig. Tel julle seëninge, hou op kla en gaan geniet dit.
Stem saam met jou Misha. Los die Coleske broers. Dit is elke jaar uitverkoop – so die sangers wat daar optree is 100% reg gekies en ASB LOS DIE KUNSTENAARS SE KLERE UIT! As enige iets pla – moenie gaan nie. Daar sal wel iemand wees wat jou stoel sal vol sit. Genade – almal sal nooit tevrede gestel word nie. So moenie so groot issue maak van niks nie. Daar is 1000de ander wat dit kan bekostig en wat wel wil gaan kyk.